OpenLLM-France/wikimedia huggingface dataset:
# Víctor Grífols i Roura

Víctor Grífols i Roura (Barcelona, 1950) és un empresari català, president honorari de Grifols.

## Biografia

Cursà els estudis en Ciències Empresarials a la Universitat de Barcelona. L’any 1973 s’incorpora a Grifols com a director d’exportacions i després assumeix la direcció comercial de l'empresa, impulsant els seu creixement dins el mercat espanyol. El 1985 succeeix el seu pare Víctor Grífols i Lucas com a conseller delegat de l'empresa i dirigeix la reorganització completa del holding Grifols. Impulsa l'expansió internacional del grup, iniciada a Portugal i Llatinoamèrica, que després assoliria una presència global, actualment a més de 100 països i regions arreu del món.
El 2001 succeeix el seu pare com a president de la companyia. A partir de 2003 i fins al 2014, lidera una etapa intensa d’operacions corporatives, principalment als Estats Units, que situen Grifols com la primera companyia del món en obtenció de plasma, la tercera en producció d’hemoderivats per a ús terapèutic i com una de les principals companyies en diagnòstic transfusional. El gener del 2017 cedeix el càrrec de conseller delegat al seu germà, Raimon Grífols Roura, i al seu fill Víctor Grifols Deu i actualment és el president honorari del Consell d’Administració de la companyia.
En reconeixement de la seva trajectòria professional, l’any 2011 la Cambra de Comerç dels Estats Units a Espanya i la Spain-US Chamber of Commerce li atorga el Global Business Leader Award. El 2017 el Govern de la Generalitat de Catalunya li concedeix la Creu de Sant Jordi per la seva trajectòria al capdavant d'una empresa familiar que al llarg de les últimes dècades ha viscut un accelerat procés d'internacionalització i creixement, fins a arribar a ser un referent en el camp dels productes plasmàtics esdevenint una de les principals productores mundials del sector dels hemoderivats. El desembre de 2023 va abandonar el consell d'administració, quedant-se només amb el càrrec de president honorífic de la companyia.

## Referències

* ↑ «Cambio de rumbo en Grifols: elige a Steven Mayer como presidente ejecutivo» (en castellà). Cinco Días, 03-10-2022.
* 1 2 Avellà, Rosa. Cuando un sueño se cumple. Crónica ilustrada de 75 años de Grifols. Grupo Grifols, S.A., Barcelona, 2015.
* ↑ «Home - Grifols». [Consulta: maig 2021].
* ↑ B., D. «Víctor Grifols cede el mando de la compañía a su hermano y a su hijo». Expansión, 16-01-2017 [Consulta: 17 abril 2017].
* ↑ «Victor Grifols awarded “Business Leader of the Year 2011” by the Spain - U.S. Chamber of Commerce». , 24-01-2012 [Consulta: maig 2021].
* ↑ «The American Chamber of Commerce in Spain Awards the Global Business Leader Award 2011 to Victor Grifols Roura, President and CEO of Grifols». , 06-04-2011 [Consulta: maig 2021].
* ↑ «El Govern distingeix amb la Creu de Sant Jordi 29 personalitats i 24 entitats». Govern.cat, 11-04-2017 [Consulta: 12 abril 2017]. Arxivat 19 de maig 2017 a Wayback Machine. «Còpia arxivada». Arxivat de l'original el 2017-05-19. [Consulta: 17 abril 2017].
* ↑ «Víctor Grifols Roura deixa el consell d'administració de la farmacèutica després de 40 anys», 19-12-2023. [Consulta: 22 desembre 2023].
# Park Avenue

Park Avenue (abans Fourth Avenue, en català Quarta Avinguda) és una ampla avinguda de New York, que s'estén de nord al sud a Manhattan. És tallada per la Grand Central Station que delimita Park Avenue North de Park Avenue South. L'avinguda és en la seva major part paral·lela a la Madison Avenue, situada a l'oest i a la Lexington Avenue situada a l'est.

## Descripció

Park Avenue North és sobretot considerada com un barri, de preus immobiliaris elevats, sobretot a nivell de l'Upper East Side. És l'emplaçament d'un cert nombre de botigues de luxe qu s'hi han instal·lat al marge de Lexington Avenue.
Park Avenue North, fins a nivell del carrer 90, pot ser considerat com l'Avenue Foch de la ciutat de New York, degut a la seva verdor, del seu standing i de la seva posició al centre de Manhattan. Les dues vies de l'avinguda són separades per una renglera de bosquets. Compostos de verdor i de flors, mantinguts per la Fund for Park Avenue. La via fèrria de Grand Central, que és soterrada per Park Avenue, emergeix a Harlem al nord del carrer 100.
Park Avenue South, que enllaça Grand Central a Union Square és molt més actiu, seu de nombroses oficines i bancs com els famosos MetLife Building i Metropolitan Life Insurance Company. El prestigiós hotel Waldorf-Astoria també es troba en aquesta avinguda.

## Història

És al començament del segle XX que Park Avenue ha esdevingut la principal artèria residencial de les classes benestants de New York.

## Monuments

* n° 375: Seagram Building dels arquitectes Ludwig Mies van der Rohe i Philip Johnson, National Historic Landmark d'ençà el 24 de febrer de 2006.

## Anècdotes

* Als Estats Units, "a Park Avenue girl" designa de manera una mica pejorativa una burgesa.

## Referències

* ↑ Cynthia Ghorra-Gobin, La Ville américaine: espace et société, Paris, Nathan Université, 1998, ISBN 2-09-191016-3, p.35
# Xiulet per a gossos (política)

En política, xiulet per a gossos o política de xiulet de gos — de l'anglès dog-whistle politics — es refereix al llenguatge en codi de doble sentit que usen els polítics per aconseguir el suport d'un públic més ampli en la seva candidatura atraient audiència política desitjada sense provocar la ira d'audiències oposades. El terme fa una al·lusió analògica a la forma similar a com funcionen els xiulets ultrasònics per gossos que s'utilitzen en el pasturatge d'ovelles, el qual emet freqüències que no són dins l'espectre d'audició humana però que sí que són audibles per gossos pastors. Funcionen usant un llenguatge que té significats normals per la majoria de la població, però que pot tenir un significat implícit molt específic per al subgrup al qual es dirigeixen. S'utilitzen per evitar l'atenció dels opositors o que als polítics se'ls etiqueti com políticament incorrectes, al mateix temps que es transmeten missatges relacionats amb assumptes sensibles que poden ser objecte d'oposició.

## Vegeu també

* Eufemisme
* Correcció política

## Referències

* ↑ Safire's Political Dictionary. Revised. New York: Oxford University Press, 2008, p. 190. ISBN 978-0-19-534334-2.
* ↑ «What's the Political Meaning of 'Dog Whistle'?». Merriam Webster, 01-04-2017. [Consulta: 24 juny 2020].
# Rascló de l'Ascensió

El rascló de l'Ascensió (Mundia elpenor) és un ocell extint de la família dels ràl·lids (Rallidae) i única espècie del gènere Mundia (Bourne, Ashmole et Simmons, 2003). Probablement habitava les zones desèrtiques de l'illa de l'Ascensió i potser es va extingir després de la introducció de gats fers en 1815.

## La descripció de l'ocell feta per Peter Mundy

L´any 1656 l'anglès Peter Mundy (Penryn, Cornualla; 1597 – 1667) va trobar a l'illa de l'Ascenció un ocell "estrany [...] que no pot ni nedar ni volar". Mundy va mostrar la seva estranyesa pel fet d´haver trobat un ocell així a un lloc tan aïllat

## Classificació

Fins fa poc el rascló de l'Ascenció havia estat classificat, juntament amb altres dos ràl·lids, dins del gènere Atlantisia (Olson 1973). El 2003 Bourne/Ashmole/Simmons el van situar dins d´un nou gènere Mundia, argumentant que els ancestres desconeguts dels tres membres de l'anterior gènere són probablement ocells diferents

## Referències

* ↑ «The Travels Of Peter Mundy, In Europe And Asia». "a strange kind of fowle, much bigger then our sterlings ore stares: collour gray or dappled, white and blacke feathers intermixed, eies red like rubies, wings very imperfitt, such as wherewith they cannot raise themselves from the ground. They were taken running, in which they are exceeding swift, helping themselves a little with their wings (as it is said of the estridge), shortt billed, cloven footed, thatt can neither fly nor swymme". [Consulta: 26 desembre 2020].
* ↑ «Ibíd.». "beeing cloven footed and withoutt wings on an iland far from any other land [...] how they shold come thither?". [Consulta: 26 desembre 2020].
* ↑ «A new subfossil Night Heron and a new genus for the extinct Rail from Ascension Island». " Olson observed that ‘there is no reason to believe that the ancestors of (these birds) did not arrive at their islands as windblown strays from continental areas, just as other species of rails still do’. This implies that all three species must [...] be more closely related to their (unknown) continental ancestor(s) than each other. Yet Olson then grouped the three species as the only members of a single genus Atlantisia on morphological grounds, despite their presumably independent origins and large difference in size [...] We therefore propose a new generic name for the Ascension Rail. MUNDIA NEW GENUS ETYMOLOGY: Named after Peter Mundy, the only man to record it alive, on 7 June 1656". [Consulta: 26 desembre 2020].
# Northfield (Illinois)

Northfield és una vila dels Estats Units a l'estat d'Illinois. Segons el cens del 2000 tenia 5.389 habitants.

## Demografia

Segons el cens del 2000, Northfield tenia 5.389 habitants, 2.155 habitatges, i 1.532 famílies. La densitat de població era de 702,9 habitants/km².
Dels 2.155 habitatges en un 31,2% hi vivien nens de menys de 18 anys, en un 62,8% hi vivien parelles casades, en un 6,3% dones solteres, i en un 28,9% no eren unitats familiars. En el 26,1% dels habitatges hi vivien persones soles el 13,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 3,04.
Per edats la població es repartia de la següent manera: un 25,9% tenia menys de 18 anys, un 3,4% entre 18 i 24, un 21,9% entre 25 i 44, un 28% de 45 a 60 i un 20,9% 65 anys o més.
L'edat mediana era de 44 anys. Per cada 100 dones de 18 o més anys hi havia 85 homes.
La renda mediana per habitatge era de 91.313 $ i la renda mediana per família de 114.279 $. Els homes tenien una renda mediana de 85.788 $ mentre que les dones 36.567 $. La renda per capita de la població era de 63.857 $. Aproximadament l'1,2% de les famílies i l'1,6% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Northfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Northfield». American Fact Finder. Oficina del Cens dels Estats Units, 12-01-2010.
# New River

New River és una concentració de població designada pel cens dels Estats Units a l'estat d'Arizona. Segons el cens del 2000 tenia 10.740 habitants.

## Demografia

Segons el cens del 2000, New River tenia 10.740 habitants, 3.921 habitatges, i 3.066 famílies La densitat de població era de 58,5 habitants/km².
Dels 3.921 habitatges en un 35,3% hi vivien nens de menys de 18 anys, en un 68,9% hi vivien parelles casades, en un 5,6% dones solteres, i en un 21,8% no eren unitats familiars. En el 15,3% dels habitatges hi vivien persones soles el 2,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,73 i el nombre mitjà de persones que vivien en cada família era de 3,04.
Per edats la població es repartia de la següent manera: un 26% tenia menys de 18 anys, un 4,8% entre 18 i 24, un 33,2% entre 25 i 44, un 28,5% de 45 a 60 i un 7,5% 65 anys o més.
L'edat mediana era de 38 anys. Per cada 100 dones de 18 o més anys hi havia 102,4 homes.
La renda mediana per habitatge era de 62.307 $ i la renda mediana per família de 68.604 $. Els homes tenien una renda mediana de 46.361 $ mentre que les dones 31.610 $. La renda per capita de la població era de 25.932 $. Aproximadament el 3,6% de les famílies i el 5,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- New River». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- New River». American Fact Finder. Oficina del Cens dels Estats Units, 12-01-2010.
# Mancomunitat de municipis

La mancomunitat és l'associació lliure de municipis, dins del marc jurídic espanyol, que crea una entitat local superior i en la qual els municipis associats deleguen part de les funcions o competències que la llei els atribueixi, perquè es presti un servei conjuntament per a tots els seus membres.
Per a ser creades les mancomunitats generalment requereixen que els municipis siguin confrontants, que es fixi amb claredat la seva finalitat, que existisca un pressupost propi i uns òrgans de gestió igualment propis i diferenciats dels participants.
Gaudeixen de personalitat jurídica pròpia per al compliment dels seus fins, i poden existir sense límit de temps o ser creades únicament per a un temps determinat i per a la realització d'una o més activitats concretes.

## Vegeu també

* Mancomunitat de Catalunya
* Taula del Sénia
* Burguillos
* Mancomunitats de municipis del País Valencià
* Entitats supramunicipals de la Catalunya del Nord
* Comunitat de comunes (França)

## Enllaços externs

* Mancomunitats d'Espanya Arxivat 2010-07-01 a Wayback Machine. (castellà)
# La 440

El la 440, també anomenat la3, és el so que produeix una vibració a 440 Hz. És el to reconegut internacionalment com l'estàndard musical i, per això, des de 1939 s'utilitza com a referència per afinar manualment instruments com pianos o violins.
El procediment d'afinació per oïda humana de, per exemple, un piano és simple. Una persona experimentada escolta el to i, per comparació, el situa en el la corresponent de l'instrument (el la per sobre del do central [do3]). I, a partir d'aquesta, afina la resta. La diferència de freqüències que un afinador pot captar depèn de múltiples factors però, normalment, es defineix la mínima freqüència perceptible com el 5% de la raó entre dos tons adjacents.

## Bibliografia

* Mestres Quadreny, Josep M.: La música i la ciència en progrés. Arola Editors, 2010.
* La Convergència Harmònica - Morfogènesi dels acords i de les escales musicals. Llorenç Balsach, 1994. Clivis Publicacions. 92 pàgines. ISBN 84-85927-44-3
* HARMONIA I - Textos de música moderna. Enric Alberich Artal, 2009. Dinsic Publicacions Musicals. 248 pàgines. ISBN 978-84-96753-22-8
* Bibliografia Musical
# Vicenç Martín Quirós

Vicenç Martín Quirós (Barcelona, 12 de desembre de 1893 - idm. 19 d'abril de 1969) fou un compositor català dedicat especialment al cuplet.
Estudià piano i direcció d'orquestra al Conservatori de Madrid, ensems que ja componia la sarsuela El Sultan de Persia, que estrenà al Teatro Barbieri de la capital d'Espanya; posteriorment, perfeccionà els estudis amb el mestre Burgés. Es dedicà preferentment al cuplet, que llavors era un gènere considerat modern, i per al que Quirós, que acostumava a signar Vicente Quirós, posseïa totes les qualitats: gràcia, facilitat metòdica i abundància d'idees, que li van permetre produir un gran nombre de petites obres, modèliquesl en el seu estil i que assoliren gran popularitat. El novembre de 1922 va abordar el teatre amb el sainet-líric en dos actes Les Caramelles, que va aconseguir un ressonant èxit.
Les petites obres més importants que cal citar: El chulo del berbiqui; La sacristana; Al alma de Andalucia; Los picaros ojos; La zamorana; Nativa de Faraón, Els focs artificials; Fox-trot de l'ombrel·la; Alma brava, Flores, Rubores; un pasdoble premiat etc...

## Bibliografia

* Enciclopèdia Espasa Volum núm. 48, pàg. 1455 (ISBN 84-239-4548-0)
# Salvador Vidal Rosell

Salvador Vidal Rosell (Bellver de Cerdanya, 1900 - Mèxic, 14 de gener de 1993) fou un polític socialista català. Durant la dictadura de Miguel Primo de Rivera fou militant la Federació Catalana del PSOE, i alhora el principal dirigent de la UGT a Catalunya i secretari de redacció del seu setmanari, La Internacional (1931) i secretari general de la Federación de Obreros Textiles de España.
En formar-se el govern de la República Catalana presidit per Francesc Macià, fou, en representació d'UGT, conseller de treballs públics del govern i d'abril a novembre del 1931 ocupà el departament de foment i agricultura de la Generalitat de Catalunya, del qual va dimitir per discrepances amb la resta de consellers en aspectes sobre l'Estatut i l'aplicació de l'ús de la llengua catalana, ja que ell no estava d´acord en imposar-la. Durant la guerra civil espanyola presidí el Consejo de Trabajo del govern de la Segona República Espanyola. En acabar la guerra, el 1939 s'exilià a França i el 1941 se n'anà a Mèxic. Sempre donà suport tots els actes de caràcter obrer i catalanistes.

## Referències

* ↑ «L'exili mexicà de la família Vidal». Memòria històrica de la UGT de Catalunya. UGT de Catalunya. Arxivat de l'original el 26 de febrer 2014. [Consulta: 20 gener 2014].
* ↑ «Salvador Vidal Rosell». Gran Enciclopèdia Catalana. Barcelona: Grup Enciclopèdia Catalana.
# Oakdale (Illinois)

Oakdale és una població dels Estats Units a l'estat d'Illinois. Segons el cens del 2000 tenia 213 habitants.

## Demografia

Segons el cens del 2000, Oakdale tenia 213 habitants, 85 habitatges, i 62 famílies. La densitat de població era de 49,5 habitants/km².
Dels 85 habitatges en un 34,1% hi vivien nens de menys de 18 anys, en un 64,7% hi vivien parelles casades, en un 5,9% dones solteres, i en un 25,9% no eren unitats familiars. En el 25,9% dels habitatges hi vivien persones soles el 12,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 2,95.
Per edats la població es repartia de la següent manera: un 26,3% tenia menys de 18 anys, un 7,5% entre 18 i 24, un 27,7% entre 25 i 44, un 23,9% de 45 a 60 i un 14,6% 65 anys o més.
L'edat mediana era de 37 anys. Per cada 100 dones de 18 o més anys hi havia 91,5 homes.
La renda mediana per habitatge era de 40.938 $ i la renda mediana per família de 45.000 $. Els homes tenien una renda mediana de 40.179 $ mentre que les dones 31.250 $. La renda per capita de la població era de 18.651 $. Aproximadament el 4,7% de les famílies i el 3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Oakdale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 4 agost 2010].
* ↑ «Geographic Comparison Table- Oakdale». American Fact Finder. Oficina del Cens dels Estats Units, 12-01-2010.
# Cenòcit

Un cenòcit (derivat del grec κοινός (koinos) = "comú" + κύτος (kytos) = "capsa, és a dir cèl·lula") és una cèl·lula amb molts nuclis (multinucleada) que pot ser el resultat de múltiples divisions nuclears sense la seva citoquinesi acompanyant, en contrast amb un sinciti el qual resulta se l'agregació cel·lular seguida per la dissolució de la membrana cel·lular dins la massa. L'única excepció és l'ús (incorrecte però ben establert) en embriologia animal del terme sinciti per a referir-se al blastoderm cenocític dels invertebrats.

## Exemples fisiològics

Els cenòcits es troben en els fongs i alguns protistes, com les algues i els fongs mucilaginosos com també en estructures de les plantes com és l'endosperma de les llavors.
* Fongs: els fongs filamentosos poden contenir molts nuclis dins un miceli cenocític. Els micelis dels fongs en el qual les hifes no tenen divisions en septes es coneixen com a aseptats o cenocítics.
* Algues: les algues verdes del gènere Chara tenen cèl·lules internodals que són cenocítiques.
* Fongs mucilaginosos: Vegeu el cicle vital de Plasmodium.
* Ciliats: els ciliats tenen cèl·lules que contenen dos nuclis: un macronucli i un micronucli
* Esporozous i Cnidospora: l'esquizont dels apicomplexes és una forma de cenòcit (és a dir, un plasmodi en sentit general) com també els plasmodis dels paràsits microsporidis i mixosporidis.
* Dinoflagel·lats: el trofozoit dels paràsits syndineans.
* Invertebrats: molts insectes, com l'organisme model Drosophila melanogaster, ponen ous que inicialment es desenvolupen com blastoderms "sincitials". El nucli experimenta una fase-S però no es presenta la citoquinesi.

## Exemples patològics

Certes mutacions i activació de certs cicles cel·lulars de control de gens poden formar a la formació d'una mena de filaments pels bacteris amb molts cromosomes però sense divisió cel·lular. Aquests mecanismes poden portar a una estructura similar a un cenòcit encara que els bacteris no tenen nucli. Aquest fet s'ha aplicat en certes aplicacions biològiques sintètiques per exemple per crear les fibres per a un ciment biològic.

## Referències

* ↑ «Cercaterm | TERMCAT». [Consulta: 13 març 2025].
* ↑ «THE BLACK WIDOW SPIDER IN VIRGINIA» (en anglès). Science, 11-12-1936.
* ↑ Willmer, P. G. (1990). Invertebrate Relationships : Patterns in Animal Evolution. Cambridge University Press, Cambridge. (anglès)

## Enllaços externs

* Biology of Coenocytes. Invitation to "Coenocytes Research Group" Arxivat 2024-02-08 a Wayback Machine. (anglès)
# Queen Creek

Queen Creek és una població dels Estats Units a l'estat d'Arizona. Segons el cens del 2009 tenia 25.000 habitants.

## Demografia

Segons el cens del 2000, Queen Creek tenia 4.316 habitants, 1.218 habitatges, i 1.074 famílies La densitat de població era de 64,6 habitants/km².
Dels 1.218 habitatges en un 50,7% hi vivien nens de menys de 18 anys, en un 75,9% hi vivien parelles casades, en un 7,2% dones solteres, i en un 11,8% no eren unitats familiars. En el 8% dels habitatges hi vivien persones soles el 2,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,54 i el nombre mitjà de persones que vivien en cada família era de 3,77.
Per edats la població es repartia de la següent manera: un 35,4% tenia menys de 18 anys, un 8,7% entre 18 i 24, un 30,1% entre 25 i 44, un 20,9% de 45 a 60 i un 4,8% 65 anys o més.
L'edat mediana era de 31 anys. Per cada 100 dones de 18 o més anys hi havia 105,3 homes.
La renda mediana per habitatge era de 63.702 $ i la renda mediana per família de 65.679 $. Els homes tenien una renda mediana de 45.000 $ mentre que les dones 31.447 $. La renda per capita de la població era de 21.592 $. Aproximadament el 6% de les famílies i el 9,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Queen Creek». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Queen Creek». American Fact Finder. Oficina del Cens dels Estats Units, 12-01-2010.